EkBass/fiwiki-20250220-pages-articles huggingface dataset:
Viipurin läänin jalkaväkirykmentti

Viipurin läänin jalkaväkirykmentti oli Ruotsin kuningaskunnan jalkaväkirykmentti Suomessa 1625-1721. Siihen kuuluivat alkuperäisessä kokoonpanossaan henkikomppania sekä everstiluutnantin, majurin, Vehkalahden, Elimäen, Ruokolahden, Lappveden ja Äyräpään komppaniat. Suuren Pohjan sodan päättänyt Uudenkaupungin rauha 1721 jakoi rykmentin ruodut ja niistä jäi Venäjän hallintaan 431, jolloin majurin ja Äyräpään komppaniat menettivät kaikki ruotunsa. Lisäksi upseerien ja aliupseerien puustelleista jäi noin viisikymmentä rajan taakse. Uudelleenjärjestelyjen jälkeen jäljelle jääneistä muodostettiin Kymenkartanon läänin jalkaväkirykmentti, jonka vahvuus oli viisi komppaniaa (569 ruotua). Joukko-osaston nimi muutettiin 1727 Kymenkartanon jalkaväkipataljoonaksi. Pikkuvihan päättäneessä Turun rauhassa rykmentti menetti jälleen ruotuja. Nyt jäljelle jäi enää 92 Elimäen komppaniaan kuulunutta ruotua. Pataljoonan nimi kuitenkin säilytettiin, vaikka sen vahvuus olikin vain vajaa komppania. Hallinnollisesti se kuitenkin liitettiin Uudenmaan läänin jalkaväkirykmenttiin, kunnes se siirrettiin 1776 Savon ja Savonlinnan läänin jalkaväkirykmenttiin nimettynä Kymenkartanon läänin kevyeksi jalkaväkipataljoonaksi. Pataljoona palasi 1791 Uudenmaan läänin jalkaväkirykmentin jääkäripataljoonaan, jossa se oli lakkauttamiseensa saakka 1809. == Komentajat == Viipurin läänin rykmenttien komentajat ennen ruotujakolaitokseen siirtymistä 1682. === Viipurin läntinen jalkaväkirykmentti === *Hans Wrangel 1625-1634 *Casper Ermis 1634-1637 *Evert Taube 1637-1643 *Anders Koskull 1643-1660 *de la Chateur 1660-1665 *Otto Reinhold Taube 1665-1680 === Viipurin itäinen jalkaväkirykmentti === *Jacob Skott 1630-1633 *Reinhold Wrangel 1633-1646 *Erik Stenbock 1646-1656 *Francis Johnston 1647-1656 *Patrick Ogilwie 1656-1660 *Anders Munck af Sommernäs 1660-23. lokakuuta 1678 *Mauritz Vellingk 1678-(1686) === Viipurin läänin jalkaväkirykmentti === *eversti Mauritz Vellingk 1678-1686 *eversti Mauritz von Gertten 1687-1688 (hukkui) **everstiluutnantti Constantin Rubzoff 1688-1689 *eversti Zachris Aminoff 1689-1700 (erosi tehtävästä) *eversti Gustaf Adolf Mellin 1700-1710 (kuollut) *eversti Adolf Fredrik von Krusenstierna 1710-1713 (kaatui) *---virka avoinna --- *eversti Christoffer Conrad von Bildstein 1719-1721 ==Lähteet== * Suomalainen sotilas hakkapeliitasta tarkk'ampujaan. Karttakeskus / Affecton Finland Oy, julkaisija ja markkinoija Weilin ja Göös Oy. ISBN 978-951-593-289-1, s. 80. * * Luokka:Viipurin lääni Luokka:Suomalaiset sotilasyksiköt Ruotsin vallan aikana
Armando Lombardi

Armando Lombardi (12. toukokuuta 1905 – 4. toukokuuta 1964) oli italialainen katolisen kirkon 22. heinäkuuta 1928 vihitty pappi ja 16. huhtikuuta 1950 vihitty piispa (pääkonsekraattori: kardinaali Clemente Micara). Hänet nimitettiin 13. helmikuuta 1950 apostoliseksi nuntiukseksi Venezuelaan ja Caesarea Philippin titulaariarkkipiispaksi. Vuodesta 1954 kuolemaansa hän toimi apostolisena nuntiuksena Brasiliaan.Catholic-Hierarchy.org: Archbishop Armando Lombardi == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1905 syntyneet Luokka:Vuonna 1964 kuolleet
Savon ja Savonlinnan läänin jalkaväkirykmentti

Savon ja Savonlinnan läänin jalkaväkirykmentti () oli Ruotsin kuningaskunnan armeijan jalkaväkirykmentti Suomessa. Kustaa II Adolf antoi käskyn rykmentin perustamisesta 16. helmikuuta 1626 Tallinnassa. Savo hyväksyi ruotujakosopimuksen 1695, jolloin rykmentti muutettiin ruotujakoiseksi. Rykmenttiin kuului kahdeksan komppaniaa, joiden nimet hieman vaihtelivat historian aikana. Rykmentinkomentajan johtamaa komppaniaa kutsuttiin henkikomppaniaksi ja pääosa muista oli nimetty perustamisalueensa mukaan. Komppaniat olivat: *Henkikomppania *Everstiluutnantin komppania *Majurin komppania (myöhemmältä nimeltään ensimmäisen majurin komppania) *Kuopion komppania *Puumalan komppania *Juvan komppania *Pieksämäen komppania ja *Iisalmen komppania (myöhemmältä nimeltään toisen majurin komppania). ==Lähteet== * Suomalainen sotilas hakkapeliitasta tarkk'ampujaan. Karttakeskus / Affecton Finland Oy, julkaisija ja markkinoija Weilin ja Göös Oy. ISBN 978-951-593-289-1, s. 80. * http://www.rajapuro.net/savojr/rykmentti.html Luokka:Savo Luokka:Suomalaiset sotilasyksiköt Ruotsin vallan aikana
Marco & The Missing Parts

Marco & The Missing Parts oli suomalainen yhtye, joka julkaisi yhden albumin K-tel-levymerkillä 1988. ==Kokoonpanohttp://www.discogs.com/artist/Marco+%26+The+Missing+Parts== * Marko Sillanpää * Anssi Kamula * Pepe Johansson ==Diskografia== * ==Lähteet== ==Aiheesta muualla== * Luokka:Suomalaiset popyhtyeet
Everstiluutnantin komppania

Everstiluutnantin komppania oli ruotuväessä nimitys everstiluutnantin johtamalle jalkaväkirykmentin komppanialle. Komppaniassa oli pieni komento-osa ja 128 sotilasta. == Lähteet == Luokka:Historiallinen jalkaväki Luokka:Suomen_sotahistoria Luokka:Ruotsin sotahistoria
Satunnainen permutaatio

Satunnainen permutaatio on objektijoukon satunnainen järjestys, joka on permutaatio-arvoinen satunnaismuuttuja. Satunnaispermutaation käyttö on yleistä satunnaisalgoritmien yhteydessä, esimerkiksi koodausteoriassa, salaustekniikassa ja simuloinnissa. Luokka:Todennäköisyyslaskenta
Jan van Cauwelaert

Jan van Cauwelaert, CICM (12. huhtikuuta 1914 Antwerpen – 18. elokuuta 2016 Jette) oli katolisen kirkon 6. elokuuta 1939 vihitty pappi ja 25. maaliskuuta 1954 vihitty piispa (pääkonsekraattori: kardinaali Jozef-Ernest van Roey). Hänet nimitettiin 6. tammikuuta 1954 Inongon (Kongo) apostoliseksi vikaariksi ja Aasian Metropoliksen titulaaripiispaksi.Catholic-Hierarchy.org: Bishop Jan van Cauwelaert, C.I.C.M. Vuosina 1959–1967 van Cauwelaert toimi Inongon hiippakunnan piispana. Tämän jälkeen hän oli vuoteen 1976 saakka Ucculan titulaaripiispana. Hän osallistui Vatikaanin toiseen kirkolliskokoukseen. == Lähteet == Luokka:Belgialaiset papit Luokka:Katoliset piispat Luokka:Vuonna 1914 syntyneet Luokka:Vuonna 2016 kuolleet Luokka:Yli satavuotiaiksi eläneet belgialaiset
Matti Juva

Matti Kalevi Juva on suomalainen soittaja, laulaja, säveltäjä ja sanoittaja, joka soitti bassokitaraa Strings-yhtyeessä ja sen jälkeen Castanja-yhtyeessä. Lisäksi Juva julkaisi omalla nimellään albumin Rocksielu Satsanga-levymerkillä vuonna 1974. Se sisälsi hänen omia sävellyksiään ja sanoituksiaan. Rocksielun kappaleita julkaistiin myös Satsangan kokoelmalevyillä. ==Diskografia== * Rocksielu (Satsanga 1974) ==Aiheesta muualla== * * * Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Suomalaiset basistit Luokka:Syntymävuosi puuttuu Luokka:Elävät henkilöt
Salaaja

Salaaja on tietoliikenteessä laite, joka kääntää tai sekoittaa signaaleita tai muuten ohjelmoi viestin sellaiseksi, ettei sen vastaajalla ole mahdollisuutta ymmärtää viestiä, ellei hänellä ole siihen tarvittavaa avainta. ==Katso myös== *Television salaus Luokka:Tietoliikenne Luokka:Salakirjoitustekniikka
Birnbaum

Birnbaum on sukunimi, joka on muun muassa seuraavilla henkilöillä: * Allan Birnbaum (1923–1976), yhdysvaltalainen tilastotieteilijä * Amy Birnbaum (s. 1975), yhdysvaltalainen ääninäyttelijä * Karl Birnbaum (1878–1950) saksalainen psykiatri, neurologi ja psykopatian tutkija * Nathan Birnbaum (George Burns) (1896–1996), yhdysvaltalainen näyttelijä ja koomikko.
Metsolan koulu

Metsolan koulu voi tarkoittaa jotakin seuraavista: *Metsolan ala-asteen koulu Helsingissä *Metsolan koulu Jalasjärvellä *Metsolan koulu Kotkassa *Metsolan koulu Lohjalla
Datavirta

Datavirta on tietoliikenteessä ja laskennassa sarja digitaalisesti ohjelmoituja koherentteja signaaleita (verkkopaketti dataa), jotka laite lähettää tai vastaanottaa. Federal Standard 1037C data stream == Lähteet == Luokka:Data
Grigori Poljakov

Grigori Ivanovitš Poljakov (; 1876–1939) oli venäläinen lintutieteilijä ja keräilijä. Poljakov oli kuuluisan venäläisen lintutieteilijän F. Lorenzin oppilas. Poljakov valmistui Šanjavskin kansanyliopistosta Moskovasta ja tutki Moskovan alueen ja lähiseudun linnustoa. Vuonna 1923 hän lahjoitti noin kymmenen tuhannen nahan lintukokoelmansa Moskovan yliopiston Eläintieteelliselle museolle. Vuonna 1927 Poljakov vangittiin, ja hänet vietiin Solovkiin. Täällä hän toimi paikallisten luonnontutkijoiden biologisen aseman johtajana. Vapauduttuaan 1932 Poljakov asui Moskovan lähistöllä kuolemaansa saakka, keräillen kirjoja ja lintuja. == Lähteet == *Zoological Museum of Moscow University Luokka:Venäläiset ornitologit Luokka:Vuonna 1876 syntyneet Luokka:Vuonna 1939 kuolleet
Autopuhelin

thumb|260px|Autopuhelin Autopuhelin on autoon kiinteästi asennettavaksi ja siinä käytettäväksi tarkoitettu matkapuhelin. Autopuhelimien suosio oli suurimmillaan 1970–1980-luvuilla. Jälkimmäisen vuosikymmenen lopulla myyntiin tulivat ensimmäiset käytännölliset kädessä pidettävät matkapuhelimet, joiden vuoksi autopuhelimien suosio alkoi nopeasti vähentyä. Matkapuhelimen käyttö laajeni autoilusta kaikkiin tilanteisiin ja autopuhelimen sijasta alettiinkin puhua yleisesti matkapuhelimista tai "kännyköistä". Autopuhelimet säilyivät sen jälkeenkin muutamien käyttäjäryhmien suosiossa, sillä käsipuhelimien yleensä käyttämien verkkojen, kuten NMT-900, peittoalue oli aluksi huomattavasti suppeampi, ja toisaalta kiinteästi ajoneuvoon asennettujen autopuhelimien kuuluvuus yleensä parempi. Vaikka kummankin NMT-verkon puhelimia oli saatavilla sekä käsipuhelimina että autopuhelimina, autopuhelimet olivat esimerkiksi Suomessa yleensä joko niin sanotun "nolla- sukupolven" ARP- tai ensimmäisen sukupolven NMT-450 -puhelimia. Myös GSM- verkossa toimivia autopuhelimia on valmistettu. Ruotsissa avattiin vuonna 1956 automaattinen MTA- (Mobiltelefonisystem A) matkapuhelinverkko. Sen autoon kiinteästi asennettu laitteisto sisälsi valintakiekon numeron valitsemiseksi. Tätä matkapuhelinverkkoa seurasivat myöhemmin MTB- ja MTD -verkot. Jälkimmäistä vastaava Autoradiopuhelin (ARP) -verkko avattiin Suomessa vuonna 1971. Norjassa oli vastaava OLT-verkko vuosina 1966–1990. ==Lähteet== == Aiheesta muualla == Luokka:Matkapuhelimet Luokka:Autotekniikka
Brahmagupta

Brahmagupta (; ; n. 598–665) oli intialainen matemaatikko ja tähtitieteilijä. Brahmagupta toimi myös Ujjainin observatorion johtajana. Brahmaguptan kuuluisin teos on Brāhmasphuṭasiddhānta, jonka hän kirjoitti vuonna 628. Teos käsittelee matematiikkaa ja tähtitiedettä, muun muassa erilaisten geometristen objektien pinta-alojen ja tilavuuksien laskemista sekä toisen asteen yhtälöitä. Brahmagupta käytti töissään negatiivisia lukuja ja nollaa, vaikka nollan laskusäännöt olivatkin osittain virheellisiä. Brahmagupta esitti ensimmäisen täydellisen ratkaisun diofanttiselle yhtälölle ax+by=c, missä kaikki suureet ovat kokonaislukuja. == Elämä == Brahmagupta syntyi vuonna 598 mahdollisesti Rajasthanin ja Gujaratin raja-alueella sijaitsevassa Bhinmalissa, joka tunnettiin aiemmin nimellä Bhillamāla, sillä eräs muinainen kirjoittaja kutsuu häntä liikanimellä ’Bhillamālācārya’. Billamāla oli Gurjara-Pratihara-dynastian pääkaupunki. Brahmaguptan koulutusta tai opettajia ei juuri tunneta. Hän lienee kuitenkin opiskellut viittä perinteistä intialaisen astronomian oppia (siddhānta) ja tunteneen Āryabhaṭan, Lāṭadevan, Pradyumnan, Varāhamihiran, Siṃhan, Śrīṣeṇan, Vijayanandinin ja Viṣṇucandran teokset. Hän oli puhdasoppinen hindu, joka kritisoi voimakkaasti esimerkiksi jainalaisia kosmologisia näkemyksiä ja Āryabhaṭan näkemystä Maasta pyörivänä pallona. Kirjoittaessaan Brāhmasphuṭasiddhāntan Brahmagupta oli 30-vuotias. Hän oli aktiivinen vielä vanhalla iällä, sillä hänen kirjoittamassaan Khanda- khādyaka-teoksessa mainitaan vuosi 665. == Merkitys == Brahmaguptalla oli merkittävä vaikutus islamilaiseen ja bysanttilaiseen astronomiaan. Brāhmasphuṭasiddhānta käännettiin arabiaksi Bagdadissa vuonna 771. Eduard Sachaun mukaan ”Brahmaguptalla on huomattava asema idän sivilisaation historiassa. Hän oli se, joka opetti arabeille astronomiaa ennen kuin he tutustuivat Ptolemaiokseen”. Brāhmasphuṭasiddhāntan luvut 12 ja 18 loivat perusteet intialaisen matematiikan kahdelle oppialalle: ”menetelmien [eli algoritmien] matematiikalle” (patiganita) ja ”siementen [eli yhtälöiden] matematiikalle” (bijaganita). Ne vastaavat aritmetiikkaa ja algebraa. == Katso myös == *Brahmaguptan kaava == Lähteet == == Kirjallisuutta == * * * == Aiheesta muualla == *Brahma-Sphuta-Siddhanta of Brahmagupta *Indian Mathematics – Brahmagupta The Story of Mathematics Luokka:Intialaiset matemaatikot Luokka:Vuonna 598 syntyneet Luokka:660-luvulla kuolleet Luokka:Seulonnan keskeiset artikkelit
Mihail Kaljakin

Mihail Vladimirovitš Kaljakin (, s. 1963) on venäläinen lintutieteilijä. Kaljakin on oppiarvoltaan biologian tohtori. Hän työskentelee tutkijana Moskovan yliopiston Eläintieteellisessä museossa ja on perehtynyt Vietnamin linnustoon. Kaljakin tutkii myös muun muassa bulbulien ja joidenkin kerttujen luokittelua, sekä sarakerttusen suojelua Venäjällä. Hän on osallistunut useille tutkimusretkille Etelä-Siperiasta Venäjän Kaukoitään ja Vietnamiin. Kaljakin on Oriental Bird Clubin ja Aquatic Warbler Conservation Teamin (sarakerttusen suojelutyöryhmä) jäsen. Hän toimii Ornithology vuosikirjan varapäätoimittajana, Biodiversity of Vietnam sarjan toimittajana, sekä Birds of Moscow and its vicinities vuosikirjan kokoajana. == Lähteet == *Zoological Museum of Moscow University === Viitteet === Luokka:Venäläiset ornitologit Luokka:Elävät henkilöt Luokka:Vuonna 1963 syntyneet
Schenectady

Schenectady [skəˈnɛktədi] on kaupunki New Yorkin osavaltiossa Yhdysvalloissa. Se on Schenectadyn piirikunnan pääkaupunki. Vuonna 2009 kaupungissa oli 61 469 asukasta. Kaupunki sijaitsee New Yorkin itäosissa samalla metropolialueella kuin osavaltion pääkaupunki Albany. == Historia == Ennen eurooppalaisten saapumista Schenectady oli Irokeesiliittoon kuuluneiden mohawkien aluetta. Kun hollantilaiset saapuivat seudulle, irokeesit alkoivat kutsua Fort Orangen siirtokuntaa nimellä Schau-naugh-ta-da, ”mäntytasankojen toisella puolella”. Sana siirtyi myös uudisasukkaiden sanastoon, mutta sen merkitys muuttui: se alkoi tarkoittaa Mohawkjoen mutkaa, jossa Schenectady nykyään sijaitsee. Schenectady asutettiin vuonna 1661, jolloin alue kuului Uusien-Alankomaiden siirtokuntaan. Uutta asutuskeskusta johti Arent Van Curler. Vuonna 1690 ranskalaisten ja intiaanien liittouma hyökkäsi kylään ja tappoi Schenectadyn verilöylyssä 60 ihmistä. Kylä alkoi kuitenkin kehittyä nopeasti verilöylyn jälkeen, kun Mohawkjoelle matkanneet uudisraivaajat ja kauppiaat pysähtyivät usein paikassa. Schenectady perustettiin virallisesti 1765, ja vuonna 1798 se sai kaupunginoikeudet. Schenectady kasvoi vauhdikkaasti 1800-luvulla, kun 1820-luvulla valmistui Erien kanava ja 1830-luvulla rautatie kaupunkiin. Thomas Edison siirsi konetehtaansa kaupunkiin vuonna 1887 ja perusti viisi vuotta myöhemmin siellä General Electricin. Schenectady tunnettiin ”kaupunkina, joka valaisee ja kuljettaa maailmaa”. General Electricin lisäksi kaupungissa toimi American Locomotive Company. 1900-luvun jälkipuoliskolla General Electic lähti kuitenkin Schenectadystä, minkä jälkeen kaupungin väkiluku on vähentynyt kolmanneksella. Kaupungissa sijaitsee vuonna 1795 perustettu Union College. == Lähteet == == Aiheesta muualla == *Kaupungin kotisivut Luokka:New Yorkin kaupungit
Rüdiger Helm

Rüdiger Helm (s. 6. lokakuuta 1956 Neubrandenburg, Mecklenburg-Etu-Pommeri) on Itä-Saksaa edustanut meloja. Hän voitti kesäolympialaisissa yhteensä kolme kulta- ja kolme pronssimitalia vuosina 1976 Montrealissa ja 1980 Moskovassa. Lisäksi hän ylsi kaikkiaan yhdeksääntoista mitaliin ratamelonnan maailmanmestaruuskilpailussa vuosina 1975–1983.Rüdiger Helm Biography and Olympic Results | Olympics at Sports-Reference.com == Lähteet == Luokka:Itäsaksalaiset melojat Luokka:Itäsaksalaiset olympiavoittajat Luokka:Vuonna 1956 syntyneet Luokka:Elävät henkilöt
RoopeK

RoopeK, Mörkö, RPK ja Koksukoo (oik. Roope Kinnunen) on suomalainen rap- artisti ja tuottaja. Hän on tullut tunnetuksi mm. Ceebrolistics- ja Serkkupojat-yhtyeissä. Nykyään hän levyttää ja tuottaa mm. rap-artisti Julma- Henrin ja Eevil Stöön kanssa ja pyörittää omaa ohjelmaa ja klubiaan "Alas" Bassoradiossa yhdessä Niclas Kristianssonin, Dead-O:n ja Teethin kanssa. == Diskografia == == Lähteet == == Aiheesta muualla == * * RRKK:n ja Niclas Kristianssonin radio-ohjelma Bassossa Luokka:Suomalaiset hip hop -artistit Luokka:Suomalaiset hip hop -tuottajat Luokka:Suomalaiset elektronisen musiikin artistit Luokka:Syntymävuosi puuttuu Luokka:Elävät henkilöt
Joachim Mattern

Joachim Mattern (s. 2. toukokuuta 1948 Beeskow, Brandenburg) on Itä-Saksaa edustanut meloja, joka kilpaili kesäolympialaisissa vuosina 1972 Münchenissä ja 1976 Montrealissa. Jälkimmäisellä kerralla hän voitti 500 metrin kajakkikaksikossa kultaa yhdessä Bernd Olbrichtin kanssa ajalla 1:35.87; lisäksi Mattern ja Olbricht saivat 1 000 metrin kajakkikaksikossa hopeaa ajalla 3:29.33.Joachim Mattern Biography and Olympic Results | Olympics at Sports-Reference.com Ratamelonnan maailmanmestaruuskilpailuissa Mattern ylsi vuosina 1970–1977 yhteen kultaan, kahteen hopeaan ja kahteen pronssiin. == Lähteet == Luokka:Itäsaksalaiset melojat Luokka:Itäsaksalaiset olympiavoittajat Luokka:Itäsaksalaiset olympiamitalistit Luokka:Vuonna 1948 syntyneet Luokka:Elävät henkilöt
Šeduva

Šeduva on Liettuan pohjoisosassa, Šiauliain läänissä sijaitseva kaupunki. Se on osa Radviliškisin kunnallispiiriä. Vuonna 2010 kaupungin väkiluku oli 3 118 asukasta.Population at the beginning of the year by city / town and year, Liettuan tilastokeskus. Viitattu 7.12.2010. == Lähteet == Luokka:Šiauliain läänin kaupungit
Bernd Olbricht

Bernd Olbricht (s. 17. lokakuuta 1956 Gnoien, Mecklenburg-Etu-Pommeri) on Itä-Saksaa edustanut meloja. Hän voitti olympiakultaa 500 metrin kajakkikaksikossa vuonna 1976 Montrealissa ja 1 000 metrin kajakkinelikossa vuonna 1980 Moskovassa. Lisäksi hän sai Montrealissa hopeaa 1 000 metrin ja Moskovassa pronssia 500 metrin kajakkikaksikossa.Bernd Olbricht Biography and Olympic Results | Olympics at Sports-Reference.com Ratamelonnan maailmanmestaruuskilpailuissa Olbricht sai vuosina 1977–1979 kaikkiaan neljä kulta- ja kaksi hopeamitalia. == Lähteet == Luokka:Itäsaksalaiset melojat Luokka:Itäsaksalaiset olympiavoittajat Luokka:Vuonna 1956 syntyneet Luokka:Elävät henkilöt
Birštonas

Birštonas on Liettuan eteläosassa, Kaunasin läänissä sijaitseva kylpyläkaupunki. Se toimii Birštonasin kunnan hallinnollisena keskuksena. Vuonna 2010 kaupungin väkiluku oli 3 137 asukasta.Population at the beginning of the year by city / town and year, Liettuan tilastokeskus. Viitattu 7.12.2010. Birštonasin museo esittelee kaupungin historiaa.Liettua Suomalainen matkaopas s. 214 ISBN 978-952-9715-33-6 ==Ystävyyskaupungit== * Żnin, Puola * Keila, Viro * Sigulda, Latvia * Neringa, Liettua ==Tunnettuja asukkaita== *Balys Sruoga, liettualainen runoilija *Vidas Blekaitis, liettualainen voimamies ==Lähteet== ==Aiheesta muualla== *Birštonasista Litauen Netz -matkailusivustolla Luokka:Kaunasin läänin kaupungit
Lookout

Lookout tarkoittaa muun muassa seuraavia: *Sioux Lookout, kaupunkimainen kunta Kanadassa *Sioux Lookoutin lentoasema, lentoasema Kanadassa *Lookout! Records, levy-yhtiö Berkeleyssä Kaliforniassa ;Britannian kuninkaallinen laivasto * HMS Lookout (1914), Laforey-luokan hävittäjä * HMS Lookout (G32), L-luokan hävittäjä.
Resist (Damnationin albumi)

__NOTOC__ Resist on puolalaisen death metal -yhtye Damnationin kolmas studioalbumi, joka julkaistiin vuonna 2000. == Kappaleet == # # # # # # # # # == Kokoonpano == * Raven – laulu * Les – kitarat, basso * Bart – kitarat * Varien – rummut == Aiheesta muualla == * * Luokka:Damnationin albumit Luokka:Vuoden 2000 albumit
Pseudophryne pengilleyi

Pseudophryne pengilleyi on Australiassa tavattava äärimmäinen uhanalainen sammakkolaji. Se elää Canberran lähistöllä, pohjoisemmassa kuin myös äärimmäisen uhanalainen sukulaislajinsa Corroboreenkonna, jonka pohjoisena muotona sitä pidettiin aikaisemmin. Pseudophryne pengilleyi on pituudeltaan 2,5–3 cm. Sen selkäpuolella on kellanvihreällä pohjalla mustia, katkeilevia viivakuvioita. Selkäkuvio on yksi lähilajit erottava tuntomerkki: Corroboreenkonnalla on kirkkaamman keltaisella pohjalla mustia viivoja jotka eivät katkeile. Tätä sammakkolajia tavataan vuoristossa yli kilometrin korkeudessa metsässä, nummilla ja ruohikkomailla. Se kutee mieluiten rahkasammalsoilla tai kosteilla nevoilla. == Lähteet == Luokka:Konnat Luokka:Uhanalaiset sammakkoeläimet
Venta

Venta on Liettuan luoteisosassa, Šiauliain läänissä sijaitseva kaupunki. Se on osa Akmenėn kunnallispiiriä. Vuonna 2010 kaupungin väkiluku oli 2 868 asukasta.Population at the beginning of the year by city / town and year, Liettuan tilastokeskus. Viitattu 7.12.2010. == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Peter Wisgerhof

Peter Wisgerhof (s. 19. marraskuuta 1979 Wageningen, Alankomaat) on alankomaalainen entinen jalkapalloilija. Hän on edustanut mm. Alankomaiden Eredivisiessä pelaavaa Twenteä ja on pelipaikaltaan keskuspuolustaja. == Seurajoukkueura == Wisgerhof teki ensiesiintymisensä ammattilaisurallaan kasvattajaseuransa Vitessen riveissä kaudella 1999–2000. Seuraavan kauden hän pelasi lainasopimuksella NEC Nijmegenissä, jonka jälkeen siirtyi joukkueeseen pysyvällä siirrolla. Wisgerhof edusti seuraa seuraavat 7,5 vuotta, jonka aikana ottelui kertyi yhteensä 236 ja niissä maaleja 12. Tammikuussa 2009 hän siirtyi Twenteen ja solmi joukkueen kanssa 3,5-vuotisen sopimuksen.Wisgerhof tekent donderdag voor 3,5 jaar bij FC Twente Tubantia. Viitattu 7.12.2010. Tulonsa jälkeen, hän nousi nopeasti joukkueen avauskokoonpanoon. == Lähteet == == Aiheesta muualla == * Wisgerhofin esittely Twenten sivustolla Luokka:Alankomaalaiset jalkapalloilijat Luokka:Vuonna 1979 syntyneet Luokka:Elävät henkilöt
Akmenė

Akmenė on Liettuan pohjoisosassa, Šiauliain läänissä sijaitseva kaupunki. Se toimii Akmenėn kunnallispiirin hallinnollisena keskuksena. Vuonna 2010 kaupungin väkiluku oli 2 602 asukasta.Population at the beginning of the year by city / town and year , Liettuan tilastokeskus. Viitattu 7.12.2010. Kunnallispiirin alueella sijaitseva Naujoji Akmenė (Uusi Akmenė) on nimetty Akmenėn kaupungin mukaan. ==Lähteet== ==Aiheesta muualla== *Kaupungin virallinen sivusto Luokka:Šiauliain läänin kaupungit
Charminar

Charminar (, , ) on moskeija Hyderabadin kaupungissa Telanganan osavaltiossa Intiassa. Moskeijassa on neljä minareettia, kunkin korkeus on noin 50 metriä. Charminarin rakennutti Kutb Šah -dynastian viides hallitsija Muhammad Kuli Kutb Šah vuonna 1591 pian sen jälkeen, kun hän oli siirtänyt pääkaupungin Golkondasta nykyiseen Hyderabadiin. Muhammad Kuli Kutb Šah rakennutti Charminarin kiitoksena Allahille, joka vapautti kaupungin ruttoepidemiasta. Moskeija valmistui vuonna 1612 ==Lähteet== ==Aiheesta muualla== Luokka:Intian moskeijat Luokka:Hyderabad (Intia)
Jarash

Jarash () on yksi Jordanian kahdestatoista kuvernementista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 7.12.2010. Kuvernementin pinta-ala on 410 kilometriä ja se on kooltaan Jordanian pienin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 7.12.2010. Sen alueella asui kuitenkin vuonna 2008 yhteensä arviolta 175 500 ihmistä, ja sen asukastiheys on Irbidin jälkeen maan toiseksi suurin (428/km²). Kuvernementin pääkaupunki on noin 30 000 asukkaan Jerash (2004). == Lähteet == == Aiheesta muualla == Luokka:Jordanian kuvernementit
Tytuvėnai

Tytuvėnai on Liettuan keskiosassa, Šiauliain läänissä sijaitseva kaupunki. Se on osa Kelmėn kunnallispiiriä. Vuonna 2010 kaupungin väkiluku oli 2 613 asukasta.Population at the beginning of the year by city / town and year, Liettuan tilastokeskus. Viitattu 7.12.2010. == Lähteet == Luokka:Šiauliain läänin kaupungit
Martin Vingaard

Martin Vingaard Hansen (s. 20. maaliskuuta 1985 Odense, Tanska) on tanskalainen jalkapalloilija. Hän on pelipaikaltaan keskikenttäpelaaja. == Ura == Vingaard siirtyi Kööpenhaminaan kesällä 2009. Hänen ensimmäinen kautensa joukkueessa päättyi pääsarjamestaruuteen. Ensiesiintymisensä Tanskan maajoukkueessa hän teki 1. kesäkuuta 2008 ystävyysottelussa Puolaa vastaan. == Lähteet == == Aiheesta muualla == * Vingaardin esittely Kööpenhaminan sivustolla Luokka:Tanskalaiset jalkapalloilijat Luokka:Vuonna 1985 syntyneet Luokka:Elävät henkilöt
Nilsiän vaakuna

Nilsiän vaakuna oli Nilsiän kaupungin tunnus. Vaakunan aihe liittyy sekä metsänhoitoon että kunnannimeen, jonka uskotaan juontavan juurensa puun kuorimista tarkoittavasta kantasanasta. Aiheen ristimuoto viittaa lisäksi paikkakunnalla vahvasti vaikuttaneeseen Paavo Ruotsalaiseen, joka johti herännäisyys-liikettä. Vaakunan selitys on ”mustassa kentässä kultainen havuristi”. Vaakunan on suunnitellut Olof Eriksson, ja Nilsiän kunnanvaltuusto hyväksyi sen kokouksessaan 29. lokakuuta 1953. Sisäasiainministeriö vahvisti vaakunan käyttöön 29. joulukuuta samana vuonna. Vaakuna jäi epäviralliseksi kotiseutuvaakunaksi 2013 Nilsiän liityttyä Kuopion kaupunkiin. == Lähteet == * * Nilsiä Vaakuna
Kokkarin tsasouna

Jumalanäidin kuolonuneen nukkumisen tsasouna oli yksi Korpiselän ortodoksisen seurakunnan tsasounista ja se sijaitsi Korpiselän Kokkarin kylässä. Kokkarin tsasounassa oli hirsiseinät, pärekatto ja avoeteinen.Kemppi, Hanna: Seurakuntakirkkojen ja rukoushuoneiden hakemisto, s. 134. Teoksessa Tsasounan pinta-ala oli 25 m² ja korkeutta sillä oli neljä metriä. Tsasouna vaurioitui talvisodassa ja on sittemmin tuhoutunut. == Lähteet == Luokka:Korpiselän kirkkorakennukset
Tšokin tsasouna

Kristuksen kirkastumisen tsasouna oli yksi Korpiselän ortodoksisen seurakunnan tsasounista. Se sijaitsi Korpiselän Tšokin kylän pohjoisosassa Pohjanvaaran rinteellä olevalla vanhalla hautausmaalla noin 800 metrin päässä Korpiselkä–Suojärvi-tiestä. Tšokin tsasouna oli rakennettu todennäköisesti ennen vuotta 1786 ja se oli pyhitetty Kristuksen kirkastumisen muistolle.Kemppi, Hanna: Seurakuntakirkkojen ja rukoushuoneiden hakemisto, s. 134. Teoksessa Tsasouna oli huonokuntoinen jo ennen talvisotaa ja on sittemmin tuhoutunut. == Lähteet == Luokka:Korpiselän kirkkorakennukset
Bezzerwizzer

Bezzerwizzer on tietokilpailulautapeli, jossa tarvitaan sekä tietoa että taktiikkaa. Pelin kehitti tanskalainen Jesper Bülow vuonna 2006, ja sen suomalainen versio julkaistiin lokakuussa 2010. Pelin nimi juontaa juurensa saksan kielen sanasta ”besserwisser”, joka tarkoittaa kaikkitietävää. Bezzerwizzer sisältää 5000 kysymystä 20 eri kategoriasta. Pelaajat nostavat neljä kategoriaa kerrallaan, joihin kaikkiin heidän tulee vastata. Kysymysten järjestyksen pelaajat voivat valita itse ja pisteitä saa kysymysten järjestyksen mukaan yhdestä neljään. Tässä pelissä on hyvä olla aktiivinen besserwisser ja sotkea toisten peliä vastaamalla heidän kysymyksiin tai vaihtamalla vastapelaajien kysymyskategorioita tai – järjestystä. Peliä voi pelata 2-4 henkilöä tai joukkuetta. Peli on lanseerattu aiemmin Tanskassa, Ruotsissa, Norjassa, Englannissa, Saksassa ja USA:ssa. Ruotsissa peli on nimitetty ”Vuoden Aikuistenpeli 2009”. Pelin kotimaassaan saavuttuman suosion myötä on amerikkalainen lelu- ja pelijätti Mattel hankkinut itselleen lisenssin pelin tuottamiseen Pohjoismaiden ulkopuolella. Luokka:Tietokilpailulautapelit
Sokal

Sokal () on kaupunki Ukrainassa Lvivin alueen Tšervonohradin piirissä. Kaupunki oli aiemmin Sokalin piirin keskus, mutta heinäkuun 2020 aluehallinnollisen uudistuksen yhteydessä siitä tuli osa Tšervonohradin piiriä. Asukkaita Sokalissa oli vuoden 2001 väestönlaskennassa 21 693. Kaupungin pinta-ala on 8,47 km². Vuoden 2021 väestöarvio oli 20 659. Sokal sijaitsee Ukrainan länsiosassa lähellä Puolan rajaa. Kaupungista on matkaa Lvivin kaupunkiin maanteitse 78 kilometriä ja rautateitse 95 kilometriä. Kaupungin nähtävyyksiä ovat esimerkiksi kaupungintalo kellotorneineen, Pyhän Nikolaoksen kirkko 1500-luvulta, vuonna 1762 rakennetun synagogan rauniot sekä sisterssiläisluostari. == Historia == Sokalin kaupunki on mahdollisesti saanut nimensä slaavilaisesta haukkaa tarkoittavasta sanasta sokol. Sokal mainitaan ensimmäisen kerran vuodelta 1377 peräisin olevassa dokumentissa. Kaupunkioikeudet Sokal sai vuonna 1424. Tuolloin paikalliset saivat myös luvan kaataa puita kaupungin kehittämistä ja talojen rakentamista varten. Sokalin asukkaat kalastivat kaupungin ohi virtaavasta Buhjoesta. Sokal kuului Puolaan vuosina 1918–1944. == Väkiluvun kehitys == Sokalin väkiluvun kehitys 1979–2010: Sokalin väkiluvun kehitys 1979–2010: Sokalin väkiluvun kehitys 1979–2010: Vuosi Väkiluku Lähde 1979 18 877 1989 (väestönlaskenta) 22 177 2001 (väestönlaskenta) 21 693 2005 (arvio) 21 458 2010 (arvio) 21 261 tai toisen lähteen mukaan 21 355 ==Lähteet== == Aiheesta muualla == *Viralliset kotisivut *Sokalin karttoja Luokka:Lvivin alueen kaupungit Luokka:Tšervonohradin piiri
Sokal (täsmennyssivu)

Sokal voi tarkoittaa seuraavia: == Kaupunki == *Sokal, kaupunki Ukrainassa == Henkilöitä == *Alan Sokal (s. 1955), yhdysvaltalainen fysiikan tutkija, Sopal- jupakan alkuunpanija *Benoît Sokal (1954–2021), belgialainen sarjakuvapiirtäjä.
Emil Ochyra

Emil Antoni Ochyra (12. heinäkuuta 1936 Rozbórz – 26. toukokuuta 1980 Varsova) oli puolalainen miekkailija. Hän kilpaili kesäolympialaisissa vuosina 1960 Roomassa, 1964 Tokiossa ja 1968 Méxicossa. Roomassa hän sai säilän joukkuekilpailussa hopeaa ja Tokiossa vielä pronssia.Emil Ochyra Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1936 syntyneet Luokka:Vuonna 1980 kuolleet
Cedric Gibbons

Cedric Gibbons (23. maaliskuuta 1893 Dublin, Irlanti - 26\. heinäkuuta 1960 Los Angeles, Kalifornia) oli yhdysvaltalainen elokuvalavastaja. Hän opiskeli Art Students League of New Yorkissa ja toimi jonkin aikaa arkkitehti-isänsä alaisena, kunnes hän 1915 aloitti Hugo Ballin avustajana Edison Studiosilla. Gibbons siirtyi vuonna 1918 Samuel Goldwynin palvelukseen ja 1924 hän aloitti vastaperustetulla Metro-Goldwyn-Mayerilla lavastajien esimiehenä. Asemansa takia hänen nimensä mainitaan yli 1 500 elokuvan lopputeksteissä, vaikka usein hänen osuutensa elokuvan tekemiseen oli varsin rajoitettu. Gibbons oli yksi 36 Yhdysvaltain elokuva-akatemian perustaneesta henkilöstä ja häntä pidetään Oscar-patsaan suunnittelijana. Itse hän oli Oscar-ehdokkaana 39 kertaa ja sai palkinnon 11 kertaa. == Oscar-palkitut elokuvat == * Menneisyyden verho (The Bridge of San Luis Rey, 1929) * Iloinen leski (The Merry Widow, 1934) * Ylpeys ja ennakkoluulo (Pride and Prejudice, 1940) * Kukkia varjossa (Blossoms in the Dust, 1941) * Kaasuvalo (Gaslight, 1944) * Elämän kevät (The Yearling, 1946) * Pikku naisia (Little Women, 1949) * Pariisin lumoissa (An American in Paris, 1951) * Särkyneiden haaveiden kaupunki (The Bad and the Beautiful, 1952) * Julius Caesar (Julius Caesar, 1953) * Kadun kuningas (Somebody Up There Likes Me, 1956) == Lähteet == Luokka:Yhdysvaltalaiset elokuvalavastajat Luokka:Oscar-palkinnon saajat Luokka:Vuonna 1893 syntyneet Luokka:Vuonna 1960 kuolleet
Shaji N. Karun

Shaji Neelakantan Karun (; s. 1. tammikuuta 1952) on intialainen elokuvaohjaaja ja elokuvaaja. Hänen esikoisohjauksensa Piravi sai Caméra d'Or -kunniamaininnan Cannesin elokuvajuhlilla 1989. Muita tunnettuja elokuvia ovat lukuisia palkintoja voittaneet Vanaprastham (1999) ja Kutty Srank (2010). ==Filmografia ohjaajana== * Piravi (1988) * Swaham (1994) * Vanaprastham (1999) * Nishad (2002) * Kutty Shrank (2009) ===Lyhytelokuvat=== * Wild Life of Kerala (1979) * Kerala Carnival (1980) * Kannikal (1986) * Sham's Vision (1996) * Bhavam (1998) * G. Aravindan (2000) * Big Man & Small World (2002) * AKG (2007) Luokka:Intialaiset elokuvaohjaajat Luokka:Elokuvaajat Luokka:Vuonna 1952 syntyneet Luokka:Elävät henkilöt
Paini kesäolympialaisissa 1952 – vapaapainin yli 87 kg

Vapaapainin sarjaan yli 87 kg osallistui 13 painijaa, jokaisen edustaessa eri maata. Kilpailut käytiin 20.-23. heinäkuuta. ==1.kierros== Voittaja – Hävinnyt tulos Arsen Mekokišvili – Jozsef Kovács selkävoitto ajassa 6.05 Kenneth Richmond – Adolfo Ramírez selkävoitto ajassa 5.01 Bertil Antonsson – Josef Ruzicka selkävoitto ajassa 7.26 Taisto Kangasniemi – Ahmed Vafarad selkävoitto ajassa 11.16 Irfan Atan – William Kerslake selkävoitto ajassa 10.11 Natale Vecchi – Auguste Baarendse 3-0 Willi Waltner – lepovuorossa ==2.kierros== Voittaja – Hävinnyt tulos Arsen Mekokišvili – Willi Waltner 3-0 Kenneth Richmond – Jozsef Kovács 3-0 - Kovács karsiutui. Bertil Antonsson – Adolfo Ramírez selkävoitto ajassa 3.00 - Ramírez karsiutui. Taisto Kangasniemi – Josef Ruzicka selkävoitto ajassa 2.20 - Ruzicka karsiutui. Irfan Atan – Ahmed Vafarad 2-1 - Vafarad karsiutui. William Kerslake – Auguste Baarendse selkävoitto ajassa 10.23 - Baarendse karsiutui.http://www.sports- reference.com/olympics/summer/1952/WRE/mens-heavyweight-freestyle-round- two.html Natale Vecchi – lepovuorossa ==3.kierros== Voittaja – Hävinnyt tulos Willi Waltner – Natale Vecchi 2-1 Arsen Mekokišvili – Kenneth Richmond 2-1 Bertil Antonsson – Irfan Atan 2-1 William Kerslake – Taisto Kangasniemi selkävoitto ajassa 2.38 ==4.kierros== Voittaja – Hävinnyt tulos Arsen Mekokišvili – Natale Vecchi selkävoitto ajassa 4.10 - Vecchi karsiutui. Kenneth Richmond – Willi Waltner selkävoitto ajassa 1.32 - Waltner karsiutui. Bertil Antonsson – William Kerslake 2-1 - Kerslake karsiutui. Irfan Atan – Taisto Kangasniemi 3-0 - Molemmat karsiutuivat. ==Mitaliottelut== Voittaja – Hävinnyt tulos Arsen Mekokišvili – Bertil Antonsson 2-1 Bertil Antonsson – Kenneth Richmond selkävoitto ajassa 9.22 ==Lopullinen järjestys== Sija Painija Pisteet kierroksittain Pisteet kierroksittain Pisteet kierroksittain Pisteet kierroksittain Finaalit Finaalit 1 Arsen Mekokišvili 0 -1 -1 0 (-1) -1 2 Bertil Antonsson 0 0 -1 -1 -3 0 3 Kenneth Richmond 0 -1 -3 0 (-3) -3 4 Irfan Atan 0 -1 -3 -1 5 William Kerslake -3 0 0 -3 6 Taisto Kangasniemi 0 0 -3 -3 7 Willi Waltner 0 -3 -1 -3 8 Natale Vecchi -1 0 -3 -3 9 Ahmed Vafarad -3 -3 9 Jozsef Kovács -3 -3 9 Adolfo Ramírez -3 -3 9 Josef Ruzicka -3 -3 9 Auguste Baarendse -3 -3 Kahden painijan pudotessa samalla kierroksella samoilla pisteillä, keskinäinen ottelu - mikäli sellainen on käyty - ratkaisee keskinäisen järjestyksen. ==Lähteet== * http://www.olympic.neostrada.pl/ols/1952HELnr5.pdf * http://www.sports- reference.com/olympics/summer/1952/WRE/mens-heavyweight-freestyle.html ===Viitteet=== Luokka:Paini kesäolympialaisissa 1952
János Parti

János Parti (24. lokakuuta 1932 Budapest – 6. maaliskuuta 1998 Budapest) oli unkarilainen meloja. Hän voitti 1 000 metrin kanadalaisyksikössä kultaa vuoden 1960 kesäolympialaisissa Roomassa. Aiemmin hän oli jo saanut kanadalaisyksikössä olympiahopeaa Helsingissä 1952 (1 000 metriä) ja Melbournessa 1956 (10 000 metriä).János Parti Biography and Olympic Results | Olympics at Sports-Reference.com Vuonna 1954 Parti voitti 1 000 metrin kanadalaisyksikössä kultaa myös ratamelonnan maailmanmestaruuskilpailuissa Mâconissa.World Championship Medallists - Flatwater == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1932 syntyneet Luokka:Vuonna 1998 kuolleet
Kurt Equiluz

Kurt Equiluz (13. kesäkuuta 1929 Wien – 20. kesäkuuta 2022) oli itävaltalainen tenori.Bach-Cantatas.com: Kurt Equiluz (Tenor) - Short Biography Equiluz aloitti uransa Wienin poikakuorossa ja opiskeli vuosina 1944–1955 Wienissä laulua, harpunsoittoa ja musiikin teoriaa. Vuodesta 1945 hän oli jäsenenä Akademie-Kammerchorissa. Hänestä tuli eräs ajan johtavista Bachin tulkitsijoista, mutta hän on luonut uran myös oopperassa. Equiluzin ensimmäinen rooli oli Pedrillon rooli, jossa hän esiintyi vuonna 1957 Wienin valtionoopperassa. Hänen ohjelmistoonsa valtionoopperassa lukeutui lisäksi rooleja muiden muassa oopperoissa Figaron häät, Ariadne Naxoksella, Nürnbergin mestarilaulajat, Tosca, Turandot, Taikahuilu ja Iloinen leski. Vielä vuonna 1987 Equiluz esiintyi Christoph Willibald Gluckin Iphigénie en Aulidessa. Equiluz esiintyi myös toistuvasti Salzburger Festspielellä. Hänestä tuli vuonna 1971 Grazin Musikhochschulen ja vuonna 1982 Wienin musiikkiakatemian professori. Häntä kuullaan sekä oopperoiden että muiden teosten levytyksillä useilla eri levymerkeillä, kuten Deccalla, Philipsillä, Deutsche Gramophonilla ja Harmonia Mundilla. Säveltäjiin, joiden teosten levytyksiin Equiluz on osallistunut, ovat lukeutuneet Bachin lisäksi esimerkiksi Monteverdi, Richard Strauss, Wagner ja Schubert. == Lähteet == Luokka:Itävaltalaiset oopperalaulajat Luokka:Tenorit Luokka:Vuonna 1929 syntyneet Luokka:Vuonna 2022 kuolleet
Roberto Rosales

Roberto José Rosales Altuve (s. 20. marraskuuta 1988 Caracas) on venezuelalainen jalkapalloilija. Hän edustaa kyproslaista AEK Larnakaa, johon hän siirtyi kesällä 2021. Aiemmin hän on pelannut kotimaansa lisäksi Belgiassa, Alankomaissa ja seitsemän kautta Espanjassa. Hän on pelipaikaltaan oikea laitapuolustaja. == Ura == Rosales on Caracas Fútbol Clubin kasvatti ja teki sen edustusjoukkueessa ensiesiintymisensä kaudella 2006–2007. Vuonna 2007 hän siirtyi belgialaiseen Gentiin. Hän edusti seuraa seuraavat kolme kautta, joista viimeisellä 2009–2010 joukkue voitti Belgian cupin. Hän pelasi yhteensä 72 liigaottelua ja teki niissä viisi maalia. Kesällä 2010 Rosales teki sopimuksen alankomaalaisen Twenten kanssa. Siellä hän pelasi neljän kauden aikana 118 liigaottelua ja teki kolme maalia. Vuonna 2011 hän voitti Alankomaiden cupin mutta ei pelannut loppuottelussa. Kausina 2014–2021 Rosales edusti Espanjassa Málagaa, lainasopimuksella Espanyolia ja Leganésia. Hän pelasi Primera Divisiónissa kaikkiaan 182 ottelua ja teki niissä viisi maalia. Kaudella 2020–2021 hän pelasi Leganésin joukkueessa Segunda Divisiónissa. Rosales on pelannut Venezuelan maajoukkueessa vuodesta 2007 alkaen 82 maaottelua ja tehnyt niissä yhden maalin, kesäkuussa 2019 ystävyysottelussa Ecuadoria vastaan. Hän pelasi Venezuelan neljänneksi yltäneessä joukkueessa Copa Américassa 2011. Hän pelannut Copa Américassa myös vuosina 2015, 2016, 2019 ja 2021. == Lähteet == == Aiheesta muualla == * Rosalesin esittely Twenten sivustolla Luokka:Venezuelalaiset jalkapalloilijat Luokka:Vuonna 1988 syntyneet Luokka:Elävät henkilöt
See My Friends (albumi)

See My Friends on brittiläisen muusikon Ray Daviesin vuonna 2010 julkaistu albumi. Levyllä hän tulkitsee entisen yhtyeensä, The Kinksin, kappaleita yhdessä nimekkäiden vierailijoiden kanssa. Mukana ovat muun muassa Bruce Springsteen, Jon Bon Jovi ja Metallica. Albumi pääsi brittilistalla sijalle 12, joten se on Daviesin kaupallisesti menestynein sooloalbumi. ==Kappaleet== *Kaikki kappaleet kirjoittanut Ray Davies. #Bruce Springsteen & The E Street Band ja Davies: #Jon Bon Jovi, Richie Sambora ja Davies: #Mumford & Sons ja Davies: #The 88, Lucinda Williams ja Davies: #Metallica ja Davies: #Paloma Faith ja Davies: #Jackson Browne ja Davies: #The 88, Alex Chilton ja Davies: #Amy Macdonald ja Davies: #Spoon ja Davies: #Black Francis ja Davies: #The 88 ja Davies: #Gary Lightbody ja Davies: #Billy Corgan ja Davies: === Digitaalinen versio === # * Mando Diao ja Davies: #Arno Hintjens ja Davies: == Arvostelut == * Metacritic: 51/100Metacritic: Reviews for See My Friends by Ray Davies * Allmusic: Allmusic review * Consequence of Sound: Consequence of Sound: Album review == Lähteet == * Julkaisun ajankohta ja tuottajat: Preview: See My Friends - Ray Davies & Special Guests === Viitteet === Luokka:Brittiläiset rockalbumit Luokka:Vuoden 2010 albumit
Locked-in-oireyhtymä

Locked-in -oireyhtymä tarkoittaa tilaa, jossa ihmisen ajattelu, järki ja tunteet ovat entisellään, mutta raajat, lihakset ja kasvot ovat halvaantuneet eikä puhuminen ja nieleminen onnistu. Tavallisesti silmien liikkeet ovat säilyneet. Yleensä oireyhtymä johtuu aivojen verenkierron häiriöstä takaverenkierron alueella (vertebrobasilaarialueella). Tilasta parantuminen on harvinaista ja kuolleisuus alkuvaiheissa on suurta. Koska locked-in- oireyhtymästä kärsiviltä potilailta puuttuvat kyvyt ilmaista itseään, on heidän kanssaan kommunikointi hyvin vaikeaa. Kommunikointi perustuu useimmiten silmien liikuttamiseen, joiden avulla voidaan antaa vastaukseksi ”kyllä” tai ”ei” kysymyksiin sekä valita lueteltuja tai näytettyjä kirjaimia ja muodostaa näistä sanoja ja lauseita. Nykyaikana on kehitetty myös erilaisia tietokoneavusteisia kommunikointimenetelmiä, jotka voivat perustua mihin tahansa tahdonalaiseen lihasten liikkeeseen. Alexandre Dumas kuvaa tautitapausta romaanissa Monte Criston kreivi. Noirtier de Villefort kommunikoi siinä räpyttämällä silmiä. ==Lähteet== Luokka:Oireyhtymät
Sebastian Prödl

Sebastian Prödl (s. 21. kesäkuuta 1987 Graz, Itävalta) on itävaltalainen jalkapalloilija. Hän on edustanut kotimaassaan Sturm Grazia, Saksassa Werder Bremenia, Englannin valioliigassa Watfordia ja Italian Serie A:ssa Udinesea. Hän pystyy pelaamaan sekä puolustajana että keskikenttäpelaajana. == Ura == === Seurajoukkue === Prödl on Sturm Grazin kasvatti, jonka edustusjoukkueeseen hän nousi 19-vuotiaana kaudella 2006–2007. Hänen ensiesiintymisensä tapahtui 9. joulukuuta 2006 ottelussa Mattersburgia vastaan. Hän pelasi Sturm Grazissa kaikkiaan 43 Itävallan Bundesliigan ottelua, joissa teki neljä maalia. Heinäkuussa 2008 hän siirtyi saksalaisseura Werder Bremeniin. Hän pelasi Saksan Bundesliigassa kausilla 2008–2015 yhteensä 149 ottelua, joissa hän teki kymmenen maalia. Hän pelasi seurassa myös kymmenen Mestarien liigan ottelua, kaksi Mestarien liigan karsintaottelua sekä neljä UEFA-cupin ja kaksi Eurooppa-liigan ottelua. Hän voitti Saksan cupin 2009. Prödl siirtyi Watfordiin kesällä 2015. Ensimmäisellä valioliigakaudellaan hän pelasi 21 ottelua ja teki kaksi maalia. Seuraavalla kaudella hän pelasi 33 liigaottelua ja teki niissä yhden maalin. Kaudella 2017–2018 hän pelasi Valioliigassa 21 ottelua mutta seuraavalla kaudella vain yhden ottelun kuten myös kaudella 2019–2020. === Maajoukkue === Prödl teki ensiesiintymisensä Itävallan maajoukkueessa toukokuussa 2007 ottelussa Skotlantia vastaan. 26. maaliskuuta 2008 pelatussa ystävyysottelussa Alankomaita vastaan hän teki maajoukkueuransa ensimmäiset kaksi maaliaan. Hänet valittiin mukaan Itävallan joukkueeseen vuoden 2008 EM-kilpailuihin. 12. kesäkuuta 2008 pelatussa lohkovaiheen ottelussa Puolaa vastaan, ottelun lisäajalla Prödliä rikottiin vastustajan rangaistusalueella, josta seurauksena erotuomari Howard Webb tuomitsi Itävallalle rangaistuspotkun. Siitä syntynyt maali jäi joukkueen ainoaksi turnauksessa. Hän pelasi EM-kilpailuissa 2008 myös ottelun Kroatiaa vastaan. Vuoden 2016 EM-kilpailuissa Prödl pelasi kahdessa ottelussa. Prödl on pelannut Itävallan A-maajoukkueessa marraskuun 2019 loppuun mennessä kaikkiaan 73 ottelua, joissa hän on tehnyt neljä maalia. Hän on pelannut neljän EM- kisaottelun lisäksi 16 MM- ja 12 EM-karsintaottelua. == Lähteet == == Aiheesta muualla == * Prödlin esittely Werder Bremenin sivustolla * Prödlin tilastot National Football Teams -sivustolla Luokka:Itävaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Nukkekauppias ja kaunis Lilith

Nukkekauppias ja kaunis Lilith on Jack Witikan ohjaama elokuva vuodelta 1955. Sen käsikirjoituksen ovat Walentin Chorellin kuunnelman Dockhandlaren och den sköna Lilith (1947) pohjalta tehneet yhdessä Witikka ja Chorell. Aikuisten satuelokuvan aiheena on diktatuuri, jossa leikkiminen on kielletty. Totalitaarisen valtion johtajaa näyttelee Tauno Palo, tämän epäilysten kohteeksi joutunutta nukkekauppiasta Martti Katajisto, jonka rakastajatarta näyttelee Hillevi Lagerstam. Lasten vallankumousta johtavaa anarkistia näyttelee Heikki Savolainen.Arto Pajukallio, Elokuvat, Nukkekauppias ja kaunis Lilith, Helsingin Sanomat 8.12.2010 sivu D 9 Nuket ovat maineikkaan nukketeatterin perustajan Mona Leon suunnittelemia.Lehdistöarvioita, Elonet.fi, viitattu 25.3.2013 ==Arviot== Myöhempien tv-esitysten yhteydessä jotkut kriitikot ovat esittäneet mielipiteenään, että Berliinin elokuvajuhlilla kehuja saanut elokuva ei ole kestänyt aikaa.Muut tiedot, Elonet.fi, viitattu 25.3.2013 Toisaalta sitä on kiitetty rohkeasti tyylitteleväksi utopiasaduksi tehokkuutta tavoittelevasta yhteiskunnasta ja siinä pyristelevistä kansalaisista.AL: Nukkekauppias ja kaunis Lilith Päivän elokuvia, Tv-maailma, 12/2013 sivu 13 ==Näyttelijät== ==Lähteet== ==Aiheesta muualla== * * Luokka:Suomalaiset mustavalkoelokuvat Luokka:Vuoden 1955 suomalaiset elokuvat Luokka:Jack Witikan ohjaamat elokuvat Luokka:Dystopiaelokuvat Luokka:Poliittiset elokuvat Luokka:Yhteiskunnalliset elokuvat
Lowestoft (täsmennyssivu)

Lowestoft tarkoittaa muun muassa seuraavia: * Lowestoft, kaupunki Suffolkissa Englannissa * Lowestoftin taistelu, 1665 Englannin ja Hollannin välisen sodan aikana *The Lowestoft Boat, Rudyard Kiplingin runo jonka Edward Elgar on säveltänyt *HMS Lowestoft, useita Yhdistyneen kuningaskunnan merivoimien aluksia
Mackay

Mackay ja MacKay tarkoittavat muun muassa seuraavia: *HMS Mackay, Britannian Kuninkaallisen laivaston Scott-luokan laivueenjohtaja *Mackay Trophy, nimetty Clarence Mackayn kunniaksi, on Yhdysvaltojen ilmavoimien myöntämä palkinto ansiokkaasta lennosta ==Paikkoja== * Mackay, kaupunki Queenslandissa, Australiassa ** Mackay Regional Council ja entinen City of Mackay ** Mackay Airport, lentoasema * Mackay, kaupunki Idahossa, Yhdysvalloissa * Mackayjärvi, järvi Länsi-Australiassa * A. Murray MacKay Bridge, silta Halifaxissa Kanadassa * Fort MacKay, kylä ja intiaanireservaatti Albertassa, Kanadassa ==Sukunimi== * Andy Mackay (s. 1946), brittiläinen saksofonisti ja oboisti * Charles Mackay (1814–1889), brittiläinen journalisti, kirjailija * Duncan Mackay (s. 1950), brittiläinen kosketinsoittaja ja laulaja * George MacKay (s. 1992), brittiläinen näyttelijä * Herbert MacKay-Fraser (1927–1957), yhdysvaltalainen Formula 1 -kuljettaja * James Mackay (s. 1984), australialainen näyttelijä * John William Mackay (1831–1902), irlantilaissyntyinen yhdysvaltalainen liikemies * Judith Mackay (s. 1943), brittiläinen lääkäri ja tupakoinnin vastainen kampanjoija * Mickey MacKay (1894–1940), kanadalainen jääkiekkoilija * Nancy Mackay (1922–2024), kanadalainen pikajuoksija * Steve Mackay (1949–2015), yhdysvaltalainen saksofonisti * Trudy Mackay (s. 1952), kanadalainen geneetikko * William Mackay (1839–1885), skotlantilainen lääkäri, presbyteerikirkon pastori ja virsirunoilija. ==Katso myös== *McKay
Al Balqa'

Al Balqa' () on yksi Jordanian kahdestatoista kuvernementista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 8.12.2010. Se on pinta-alaltaan Jordanian neljänneksi pienin kuvernementti (1 119 km²), mutta asukasluvultaan kolmanneksi suurin, sillä sen alueella asui vuonna 2008 yhteensä 391 900 ihmistä.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 8.12.2010. Kuvernementin väestötiheys on 428 as./km², ja se on maan kolmanneksi korkein Irbidin ja Jarashin kuvernementtien jälkeen. Kuvernementin pääkaupunki on noin 73 000 asukkaan As-Salt (2004). == Lähteet == == Aiheesta muualla == Luokka:Jordanian kuvernementit
HMS Onslow (G17)

HMS Onslow (viirinumero G17) oli Britannian kuninkaallisen laivaston O-luokan hävittäjä toisessa maailmansodassa. == Valmistus == Alus tilattiin 3. syyskuuta 1939 osana ensimmäistä hätälaivuetta () John Brown and Companyltä Clydebankistä, missä köli laskettiin 1. heinäkuuta 1940. Alus laskettiin vesille 31. maaliskuuta 1941 ja valmistui laivueenjohtajaksi varustettuna 8. lokakuuta 1941, jolloin sen tarjoukseen perustunut hinta oli 416 942 puntaa ilman Amiraliteetin toimittamia ase- ja viestijärjestelmiä.Naval-history.net - HMS Onslow == Palvelus == Operaatio Deadlightistä vapauduttuaan alus oli sukellusveneiden koulutus- ja koeajoaluksena Portsmouthissa, kunnes se siirrettiin reserviin huhtikuussa 1947. Alus makasi ankkurissa Devonportissa, kunnes se sijoitettiin poistolistalle. Alus myytiin 30. syyskuuta 1949 Pakistanille, joka liitti sen laivastoonsa nimellä Tippu Sultan. Alus palveli Pakistanin laivastossa hävittäjänä vuoteen 1957, jolloin se päätettiin muuttaa sukellusveneidentorjuntafregatiksi. Aluksen muutostyöt saatiin päätökseen Birkenheadissä 1960, minkä jälkeen alus palasi palvelukseen. Alus poistettiin palveluksesta ja se romutettiin vuonna 1980. ==Lähteet== * * * === Viitteet === Luokka:Kuninkaallisen laivaston O-luokan hävittäjät Luokka:John Brownin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät